
VISPĀRĪGĀ VIENOŠANĀS
Par remonta un celtniecības materiālu, saimniecības preču un inventāra iegādi 

Saulkrastos						  	Dokumenta datums ir tā 
elektroniskās parakstīšanas datums
Saulkrastu novada pašvaldība, reģistrācijas numurs 90000068680, juridiskā adrese: Raiņa iela 8, Saulkrasti, Saulkrastu novads, LV-2160, tās izpilddirektores Ineses Odiņas - Laizānes personā, kura rīkojas saskaņā ar Pašvaldību likumu un Saulkrastu novada pašvaldības nolikumu (turpmāk – Pircējs) no vienas puses, un
[bookmark: _Hlk133589898][bookmark: _Hlk133589914]SIA „DEPO DIY”, reģistrācijas numurs 50003719281, juridiskā adrese: Noliktavu iela 7, Dreiliņi, Stopiņu pag., Ropažu nov., Latvija, LV-2130, tās pilnvarotās personas Kristiānas Romenskas personā, kura rīkojas saskaņā ar 2023. gada 19. decembra pilnvaru Nr. 24/275-PI (turpmāk – Pārdevējs), no otras puses (abi kopā turpmāk – Puses), pamatojoties uz iepirkuma “Remonta un celtniecības materiālu, saimniecības preču un inventāra iegāde” iepirkuma identifikācijas Nr. SNP 2024/27, turpmāk – Iepirkuma procedūra) rezultātiem, noslēdz šādu vispārīgo vienošanos (turpmāk – Vienošanās):
1. Vienošanās priekšmets un summa
1.1. Ar Vienošanās parakstīšanu Pārdevējs Vienošanās ietvaros pārdod Pircējam remonta un celtniecības materiālus, saimniecības preces un inventāru (turpmāk – Preces) saskaņā ar Iepirkuma procedūrā iesniegto Pārdevēja tehnisko un finanšu piedāvājumu, Pārdevēja veikalos pieejamo preču sortimentu, cenām, Pircējam piešķirtajām atlaidēm, Preču atlaidēm iegādes brīdī.
1.2. Maksimālā Vienošanās summa kopā visiem Preču pārdevējiem saskaņā ar Iepirkuma procedūras rezultātiem bez pievienotās vērtības nodokļa (turpmāk – PVN) ir EUR 450 000,00 (četri simti piecdesmit tūkstoši euro, 0 centi). PVN tiek maksāts saskaņā ar Latvijas Republikā spēkā esošo nodokļa likmi.
1.3. Ar Vienošanās parakstīšanu Pārdevējs apliecina, ka viņam ir visas tiesības, atļaujas pārdot viņa rīcībā esošās preces. Pārdevējs garantē legālu preču izcelsmi un preču kvalitāti. Pārdevējs apliecina, ka viņa tirdzniecības speciālisti (pārdevēji, konsultanti) ir kvalificēti un kompetenti.

2. Vienošanās darbības termiņš un izbeigšanas kārtība
2.1. Vienošanās stājas spēkā ar Vienošanās abpusējas parakstīšanas dienu un attiecas uz laika periodu no Vienošanās spēkā stāšanās dienas līdz maksimālās Vienošanās summas sasniegšanai, bet ne ilgāk kā 36 (trīsdesmit seši) mēneši no Vienošanās spēkā stāšanās dienas. Vienošanās ir spēkā līdz Vienošanās noteikto Pušu saistību pilnīgai izpildei.
2.2. Gadījumā, ja Vienošanās darbības termiņā, visu Iepirkuma procedūras rezultātā veikto pasūtījumu izpildē netiek sasniegta Vienošanās 1.2.apakšpunktā noradītā summa, Pusēm ir tiesīgas pagarināt Vienošanās darbības termiņu uz 12 (divpadsmit) mēnešiem.
2.3. Vienošanās var tikt izbeigta pirms termiņa Pusēm rakstiski vienojoties.
2.4. Vienai no Pusēm ir tiesības nekavējoties izbeigt Vienošanos, ja:
2.4.1. notikusi otras Puses labprātīga vai piespiedu likvidācija;
2.4.2. pret otru Pusi uzsākta maksātnespējas procedūra.

3. Pirkuma izpilde
3.1. Pircējs pērk Preces Pārdevēja tirdzniecības vietās un par saviem līdzekļiem un saviem resursiem veic tās piegādi.
3.2. Pārdevējs nodrošina Preces izsniegšanu Pircējam šādās tirdzniecības vietā/s (adrese):
3.2.1. Rīgas-Siguldas šoseja 6, Berģi, Garkalnes pag., Ropažu nov., darba laiks Darba dienās: no 8.00 līdz 21.00, Sestdienās no 8.00 līdz 20.00, Svētdienās no 9.00 līdz 19.00;
3.2.2. Depo iela 1, Dreiliņi,  Stopiņu pag.,  Ropažu nov, darba laiks Darba dienās: no 8.00 līdz 21.00, Sestdienās no 8.00 līdz 20.00, Svētdienās no 9.00 līdz 19.00.
3.3. Pircējs iegādājas Preces no Pārdevēja, kurš Pircējam nepieciešamās Preces iegādei ir izdevīgākais. Nosakot Preces iegādei izdevīgāko Pārdevēju Pircējs ņem vērā Pārdevēju piedāvātās Preču cenas, Pircējam piešķirtās atlaides, Preču atlaides iegādes brīdī un attālumu līdz Pārdevējam (aprēķinot degvielas izmaksas).
3.4. Ja Pārdevējs nevar nodrošināt Pircēja pasūtīto Preču pārdošanu, tam nav tiesību celt pretenziju pret Pircēju vai citu Pārdevēju, kurš piedāvā nākamo zemāko cenu, ievērojot Vispārīgās vienošanās 3.3.punkta nosacījumus.
3.5. Ja Pārdevēji maina Preču mazumtirdzniecības cenas, Pircējs iegādājas Preces atbilstoši cenu izmaiņām, saglabājot Pārdevēja noteikto atlaidi no mazumtirdzniecības cenas, ja tāda piemērota.
3.6. Pircējs ir tiesīgs iegādāties Preces, kas nav norādītas Tehniskajā specifikācijā/Cenu piedāvājumā (Vienošanās 1.pielikums), bet, kas tam ir nepieciešamas tā darbības nodrošināšanai, ēku un telpu renovācijas un uzturēšanas darbu veikšanai, par Pārdevēja preču mazumtirdzniecības cenu.
3.7. Ja Vienošanās darbības laikā Pārdevējs rīko akcijas, kuru laikā Tehniskajā specifikācijā/Cenu piedāvājumā noteiktās Preces tiek pārdotas par zemākām cenām nekā noteikts Tehniskajā specifikācijā/Cenu piedāvājumā, Pārdevējs pārdod Pircējam Preces par akcijas cenām.
3.8. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Preču cena (ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN.
3.9. Pircējs samaksu par Preci veic ar pārskaitījumu uz Pārdevēja Vienošanās norādīto kredītiestādes norēķinu kontu 30 (trīsdesmit) dienu laikā pēc Pārdevēja izsniegtā rēķina saņemšanas dienas. Izrakstot rēķinu, tajā obligāti jānorāda Vienošanās numurs, datums un Pircēja pilnvarotā persona, pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu.
3.10. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto kredītiestādes norēķinu kontu.
3.11. Pircējs Vienošanās ietvaros nav saistīts ar konkrētu Preču sortimentu un apjomu un Preces pērk  atbilstoši nepieciešamībai un finanšu iespējām. 
3.12. Pircēja pilnvarota persona veic Preču saņemšanu Pārdevēja tirdzniecības vietās:
3.12.1.  bez iepriekšēja pasūtījuma veikšanas, nepieciešamās Preces atlasot uz vietas tirdzniecības vietās, vai 
3.12.2. ar iepriekšēju pasūtījumu, nosūtot elektronisku (e-pasts) pieprasījumu Pārdevēja Vienošanās noteiktajai kontaktpersonai. 
3.13. Precēm jābūt jaunām, nelietotām, pilnībā funkcionējošā stāvoklī un Pircēja definētajām prasībām.
3.14. Vienlaicīgi ar Precēm Pārdevējs nodod Pircējam visu Preču pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju, ja tāda konkrētajām Precēm ir paredzēta.
3.15. Preču saņemšana tiek noformēta ar Preču rēķinu. Ja saņemšanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Pārdevējam tās jānovērš bez papildus samaksas Pircēja noteiktajā termiņā. Puses paraksta pavadzīmi-rēķinu pēc neatbilstību novēršanas.
3.16. Jautājumi par Preču atbilstību Vienošanās noteikumiem tiek risināti Pusēm savstarpēji vienojoties. Ja 1 (viena) mēneša laikā vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.

4. Pārdevēja saistības
4.1. Pārdevējs apņemas veikt savlaicīgu un kvalitatīvu Preču izsniegšanu Pircēja pilnvarotas personas klātbūtnē Vienošanās noteiktajos termiņos un kārtībā, noformējot Preču izsniegšanu-saņemšanu ar rēķinu. 
4.2. Pārdevējs apņemas, ciktāl tas ir atkarīgs no Pārdevēja, Pircējam nodrošināt pienācīgus apstākļus Preču saņemšanai. 
4.3. Nodrošināt Pircēju ar nepieciešamo Preci 3 (trīs) darba dienu laikā, ja Pircējam nepieciešamā Prece nav pieejama uz vietas tirdzniecības vietā tās iegādes brīdī.  
4.4. Pārdevējs garantē, ka Preces ir atbilstošas Pircēja izvirzītajām prasībām un Vienošanās nosacījumiem. 
4.5. Pārdevējs apņemas pieņemt atpakaļ Preces gadījumā, ja tās neatbilst Vienošanās prasībām, atgriežot Pircējam veikto samaksu vai sedzot Pircējam nodarītos zaudējumus.
4.6. Ja Pircējs izbeidz Vienošanos sakarā ar to, ka Pārdevējs nepilda savas saistības atbilstoši Vienošanās nosacījumiem, Pārdevējam ir pienākums Pircēja noteiktajā termiņā atmaksāt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preces vai vismaz tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts un veicama samaksa (vai attiecīgi atdodama) atbilstoši Preču apjoma vērtībai.
4.7. Pārdevējs apņemas nekavējoties pēc Pircēja pieprasījuma saņemšanas iesniegt ar Vienošanos izpildi saistīto informāciju (pārskatu).

5. Pircēja saistības
5.1. Pircējs, ja iepriekš veikts Preču pasūtījums,  apņemas savlaicīgi veikt Vienošanās nosacījumiem un pasūtījumam atbilstošu Pārdevēja pārdoto Preču saņemšanu.  
5.2. Pircējs apņemas veikt samaksu par kvalitatīvām un  Vienošanās nosacījumiem atbilstošām Precēm Vienošanās noteiktajā kārtībā.
5.3. Pircējs ir tiesīgs izvirzīt pretenziju-aktu Pārdevējam vai atteikties no Preču saņemšanas, ja Precēm ir novērojami bojājumi vai citi trūkumi. 
5.4. Pircējs ir tiesīgs vienpusēji izbeigt Vienošanos un atdot Preces Pārdevējam, saņemot atpakaļ veikto samaksu, ja Preču lietošanas laikā, bet ne vēlāk kā 3 (trīs) mēnešu laikā kopš Preču pavadzīmes-rēķina abpusējas parakstīšanas, tiek konstatēta Preču neatbilstība Vienošanās nosacījumiem.
5.5. Pircējs ir tiesīgs, rakstiski paziņojot Pārdevējam, Vienošanos vienpusēji izbeigt, ja Pārdevējs neizpilda kādu no Vienošanās saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja Pārdevēja saimnieciskā darbība ir apturēta ilgāk par 2 (divām) nedēļām.
5.6. Pircējam ir tiesības nodot ar Vienošanos saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Vienošanās izrietošo maksājumu piedziņu vai visu prasījumu nodot (cedēt) trešajām personām. 

6. Pušu mantiskā atbildība
6.1. Ja Puses vispār neizpilda kādu no Vienošanās izrietošajām saistībām, vainīgā Puse par katru gadījumu maksā otrai Pusei vienreizēju līgumsodu par katru neizpildes gadījumu EUR 100,00  (viens simts euro un 00 centi) apmērā.
6.2. Ja Puses kādu no Vienošanās izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% (piecu procentu desmitdaļas) apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no pamatparāda vai galvenās saistības apmēra.
6.3. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
6.4. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
6.5. Pircējs ir tiesīgs ieturēt līgumsodu bez iepriekšēja brīdinājuma, veicot savstarpējos norēķinus ar Pārdevēju. 
7. Garantija
7.1. Preču garantijas periods: minimālais 12 (divpadsmit) mēneši no rēķina saņemšanas brīža vai ražotāja noteiktais garantijas periods, atkarībā no tā, kurš termiņš ir garāks. 
7.2. Garantijas termiņa ietvaros Pārdevējs bezmaksas apņemas nodrošināt Preces, kurai konstatēti defekti, apmainīšanu pret kvalitatīvu un Vienošanās nosacījumiem atbilstošu.


8. Apakšuzņēmēji
8.1. Pārdevēja personālu un Apakšuzņēmēju, kuru tas iesaistījis Vienošanās izpildē, par kuru sniedzis informāciju Pircējam un kura kvalifikācijas atbilstību izvirzītajām prasībām Pircējs ir vērtējis, pēc Vienošanās noslēgšanas drīkst nomainīt tikai ar Pircēja rakstveida piekrišanu, norādot nomaiņas iemeslus, un ievērojot Publisko iepirkumu likuma 62.pantā paredzētos nosacījumus. 
8.2. Pircējs nepiekrīt Vienošanās 8.1. punktā minētā personāla nomaiņai, ja Pārdevēja piedāvātais personāls vai Apakšuzņēmējs neatbilst tām iepirkumā noteiktajām prasībām, kas attiecas uz Pārdevēja personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot iepirkuma uzvarētāju.
8.3. Pircējs pieņem lēmumu atļaut vai atteikt iesaistītā personāla vai Apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Vienošanās noteikumiem un Publisko iepirkumu likuma 62.panta noteikumiem.
8.4. Pircējs koordinē Apakšuzņēmēju darbību un uzņemas pilnu atbildību par darbu, ko veikuši Apakšuzņēmēji, izpildes kvalitāti, termiņu, Vienošanās noteikumu ievērošanu un citiem jautājumiem, kas attiecas uz Vienošanās izpildi.
8.5. Pircējs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī Pārdevēja maksātnespējas procesa gadījumā. 
8.6. Pircējs nav atbildīgs par Pārdevēja nokavētiem vai vispār neveiktiem norēķiniem ar tā piesaistītajiem apakšuzņēmējiem.
9. Nepārvarama vara
9.1. Puses tiek atbrīvotas no atbildības par Vienošanās saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Vienošanās noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
9.2. Katra no Pusēm, kuru Vienošanās ietvaros ietekmē nepārvaramas varas apstākļi, nekavējoties par to informē otru Pusi.
9.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Vienošanās saistību izpildes.
9.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Vienošanās turpmāko izpildi vai izbeigšanu. Vienošanās izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

10.  Personas datu aizsardzība
10.1. Ja Vienošanās ietvaros tiek iegūti dokumenti vai informācija, kas satur vai var saturēt fizisko personu datus, tajā skaitā, bet ne tikai, Pušu pārstāvju un kontaktpersonu identificējošā informācija un kontaktinformācija (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Vienošanās noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Vienošanās un normatīvajos aktos noteikto. Katrai Pusei ir pienākums Vienošanās ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
10.2. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
10.3. Ja Vienošanās izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Vienošanās izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Vienošanās noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
10.4. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
11. Vienošanās grozījumu izdarīšana un Vienošanās izbeigšana
11.1. Pircējs ir tiesīgs vienpusēji izbeigt Vienošanos bez Pārdevēja piekrišanas ja:
11.1.1. Pārdevējs trīs reizes Vienošanās darbības laikā izsniedzis Vienošanās prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem;
11.1.2. Pārdevējs nepilda garantijas saistības;
11.1.3. Pārdevējam tiek piemērotas vai uz Vienošanos ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.1.4. Pārdevējs Vienošanās noslēgšanas vai Vienošanās izpildes laikā sniedzis nepatiesas ziņas vai apliecinājumus;
11.1.5. Pārdevējs Vienošanās noslēgšanas vai Vienošanās izpildes laikā pārkāpis normatīvo aktu prasības attiecībā uz Vienošanās slēgšanu vai izpildi;
11.1.6.  ir pasludināts Pārdevēja maksātnespējas process vai iestājušies citi apstākļi, kas liedz vai liegs Pārdevējam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pircēja tiesības, kuras izriet no Vienošanās;
11.1.7. Pārdevējs pārkāpj vai nepilda citu būtisku Vienošanās paredzētu pienākumu;
11.2. Pārdevējam ir tiesības vienpusēji izbeigt Vienošanos bez Pircēja piekrišanas, ja Pircējs vismaz 3 (trīs) reizes Vienošanās darbības laikā nav ievērojis Vienošanās noteikto Preces apmaksas termiņu.
11.3. Puses ir tiesīgas vienpusēji izbeigt Vienošanos vai atlikt Vienošanās izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
11.4. Pircējam ir tiesības veikt Vienošanās grozījumus saskaņā ar Publisko iepirkumu likuma 61.pantu, nemainot Vienošanās vispārējo raksturu, veidu un mērķi un, ja grozījumi atbilst vienam no šādiem gadījumiem:
11.4.1. grozījumi ir nebūtiski;
11.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
11.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
12. Citi noteikumi
12.1. Kā atbildīgo un pilnvaroto personu par Vienošanās izpildi:
12.1.1.  no Pircēja Puses, Pircējs nozīmē: XXXXXXXXXXXXXXXXXXXX.  
12.1.2. no Pārdevēja Puses, Pārdevējs nozīmē: XXXXXXXXXXXXXXXXXXXX.
12.2. Pircējs piecu darba dienu laikā pēc Vienošanās parakstīšanas iesniedz Pārdevējam pilnvaru, kurā norādītas Pircēja pilnvarotās personas, kuras ir tiesīgas pasūtīt Preces, atlasīt un saņemt Preces Pārdevēja tirdzniecības vietās.
12.3. Pircēja atbildīgās personas ir tiesīgas kā kopā, tā katra atsevišķi pasūtīt, atlasīt un saņemt Preces, kā arī veikt citas nepieciešamās darbības Vienošanās noteikto saistību izpildei Vienošanās noteiktajā pilnvarojuma apmērā.
12.4. Dokumenti, ziņas vai cita korespondence, kas ierakstītā pasta sūtījumā nosūtīta uz Vienošanās norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.
12.5. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Vienošanās noslēgšanas, izpildes vai izbeigšanas gaitā. Par konfidenciālu informāciju ir uzskatāma tāda informācija, par kuru Puse rakstiski ir informējusi otru pusi u ar savu paziņojumu noteikusi konkrētam informācijas apjomam konfidenciālu raksturu.
12.6. Puses strīdus risina savstarpēju sarunu ceļā. Ja šādā veidā 4 (četru) nedēļu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
12.7. Ja rodas strīds par Vienošanās saistību saturu, Vienošanās noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu. 
12.8. Vienošanās sagatavota elektroniski latviešu valodā uz piecām lapām, un ir parakstīta ar drošu elektronisko parakstu. Vienošanās tās noslēgšanas dienā ir šādi pielikumi: 
12.8.1. 1.pielikums Finanšu piedāvājums, kura neatņemama sastāvdaļa ir „Tehniskā specifikācija/Cenu piedāvājums” (atsevišķa datne).

13. Pušu rekvizīti un paraksti
	Pircējs
Saulkrastu novada pašvaldība
Reģ. Nr. 90000068680
Raiņa iela 8, Saulkrasti, Saulkrastu novads, LV-2160
Banka: AS „SEB banka”
SWIFT:  UNLALV2X
Konta Nr.: LV78UNLA0050008528948

I. Odiņa - Laizāne
	Pārdevējs
SIA „DEPO DIY”
Reģ.Nr. 50003719281
Noliktavu iela 7, Dreiliņi, Stopiņu pag., Ropažu nov., Latvija, LV-2130
Banka: AS Swedbank
SWIFT: HABALV22
Konta Nr. LV49HABA0551008904123

K. Romenska

